Para outras páxinas con títulos homónimos véxase: A Ponte.

**Santa María Madalena da Ponte** é unha parroquia do concello da Veiga, na provincia de Ourense. Eclesiasticamente pertence á diocese de Astorga. Segundo o padrón municipal (INE) en 2011 tiña 40 habitantes (22 homes e 18 mulleres), tres menos ca no ano anterior. Ten unha soa entidade de poboación.

Características
---------------

O lugar ten unha estrutura concentrada de estreitas rúas e construcións de pedra con teitos de lousa. Os edificios encostados están imbricados de vivendas, leñeiros e palleiras, nunha continuidade simple e práctica ao mesmo tempo. Das fachadas das casas moitas veces sobresaen os fornos onde os seus veciños antigamente facían o seu propio pan.

A poboación divídese a ámbalas dúas beiras do río Xares. A igrexa está no lado dereito do val e a antiga Casa-Escola está xunto ao río na marxe esquerda.

A Ponte viviu no século XX da gandeira, da agricultura de autoconsumo no val do río Xares, e na primeira metade do século das explotacións mineiras do volframio.

A pedra na Ponte
----------------

Encóntranse diversas esculturas á vista ao longo do lugar, aínda que a construción máis rechamante é a Casa dos Baqueiros/Vaqueiros que mostra nas paredes exteriores figuras gravadas e outras en relevo nas pedras sen unha organización clara e de difícil datación. Parecen pezas aproveitadas doutras construcións de natureza incerta, posibelmente algunha edificación ritual ou relixiosa. Entre as figuras, pódense observar figuras de seres humanos a cabalo, animais como un cervo e mesmo símbolos do Sol, a Lúa e unha vieira. Tamén se aprecian grafías e trazos diversos.

Contorno
--------

*Artigo principal**:* Pena Trevinca.
No contorno de Ponte, pódese practicar o sendeirismo, a astronomía, a pesca, principalmente no río Xares, e a caza. Desde Ponte, saen dous camiños sinalizados: o PR-G 199 Ruta Pena Trevinca polo Sestil Alto (18 km, ida e volta; se se vai até o pico de Pena Trevinca, esténdese até os 21,6 km; dificultade alta; duración de 7 horas) e o PR-G 200 Ruta das lagoas glaciares da Serpe e de Ocelo (14 km, ida e volta; dificultade media-alta; duración de 5 horas). Desde 2015, Trevinca é un Destino Turístico Starlight, por tanto un lugar recomendado para a observación nocturna do ceo.

Galería de imaxes
-----------------

|  |  |
| --- | --- |
|  | Wikimedia Commons ten máis contidos multimedia na categoría:  ***A Ponte, A Veiga Modificar a ligazón no Wikidata*** |

* Panel ZEC Pena Trevinca na Ponte, A VeigaPanel ZEC Pena Trevinca na Ponte, A Veiga
* Gravado na Casa dos Vaqueiros, A Ponte, A VeigaGravado na Casa dos Vaqueiros, A Ponte, A Veiga

Lugares e parroquias
--------------------

### Lugares da Ponte

| Lugares da parroquia da Ponte no concello da Veiga (Ourense) |  |
| --- | --- |
| A Ponte |

### Parroquias da Veiga

| Galicia | Provincia de Ourense | Parroquias da Veiga |  |
| --- | --- |
| Baños (San Fiz) | Candeda (San Miguel) | Carracedo (San Miguel) | Casdenodres (San Salvador) | Castromao (Santa María) | Castromarigo (San Miguel) | Corexido (Santo Estevo) | Corzos (Santiago) | Curra (San Miguel) | Espiño (San Vicenzo) | Hedreira (Santa Comba) | Lamalonga (Santa María) | Meda (Santa María) | Meixide (Santa María) | A Ponte (Santa María Madanela) | Prada (Santo André) | Prado (Santo Estevo) | Pradolongo (San Pedro) | Requeixo (Santo André) | Riomao (San Tomé) | San Fiz (Santa Catalina) | San Lourenzo (San Lourenzo) | Santa Cristina (San Tirso) | Seoane (San Xoán) | Valdín (Santa María) | A Veiga (Santa María) | Vilaboa (Santa Lucía) | Vilanova (San Pedro) | Xares (Santa María) |

Notas
-----

1. 1 2  Decreto 332/1996, do 26 de xullo, polo que se aproba o nomenclátor correspondente ás entidades de poboación da Provincia de Orense.
2. ↑  Aparece nomeada con v e b segundo os autores/as.
3. ↑  "A Casa dos Baqueiros. A Ponte (A veiga)". *Patrimonio Galego*. Consultado o 2022-08-22.
4. ↑  "A Veiga: un puzzle histórico nas fachadas". *Capítulo Cero*. Consultado o 2022-08-22.
5. ↑  Turismo, Turgalicia/Axencia Galega de Turismo (2021-12-15). "Sendeiros PR-G 199 Ruta Pena Trevinca polo Sestil Alto na Veiga (Ourense)". *Turgalicia*. Consultado o 2022-08-21.
6. ↑  Turismo, Turgalicia/Axencia Galega de Turismo (2021-12-15). "Sendeiros PR-G 200 Ruta das lagoas glaciares da Serpe e de Ocelo na Veiga (Ourense)". *Turgalicia*. Consultado o 2022-08-21.
7. ↑  Company, The Geco. "Listado de Destinos Turísticos Starlight". *Starlight Fundación* (en castelán). Consultado o 2022-08-18.

Véxase tamén
------------

### Outros artigos

* Lugares da Veiga

|  |  |
| --- | --- |
| Control de autoridades | 
* Wd: Q10999008
* código INE: 32083190000

 |